### Beslutning

Godkendt.

Afbud: Uffe Klausen

### Sagsfremstilling

## Resume og sagens baggrund

Alex Vestergaard ønsker at nedgrave et 50 kV el kabel på [adresse] ejendom som led i styrkelsen af elnettet. For at sikre anlæggets placering anmoder Alex Vestergaard om fravigelse af kommunens gæsteprincip.

## Indstillinger

Direktøren anbefaler, at:

Kommunalbestyrelsens principbeslutning om gæsteprincippet fraviges i den konkrete sag.

## Behandling

Økonomiudvalget og Kommunalbestyrelsen.

## Sagsfremstilling

Alex Vestergaard har fremsendt anmodning om etablering af et 50 kV kabelanlæg på matr.nr. 6o Viskinge By, Viskinge, som er ejet af Kalundborg Kommune. Kabelanlægget indgår i en ca. 10 km lang strækning mellem koblingsstation Eskebjerg og Svebølle og har til formål at styrke forsyningssikkerheden i [adresse].

Kalundborg Kommune har en principbeslutning om, at forsyningsledninger som udgangspunkt skal placeres efter gæsteprincippet. Alex Vestergaard anmoder om fravigelse af dette princip og ønsker, at der pålægges servitut med fuld tilstedeværelsesret.

Administrationen vurderer, at fravigelsen er hensigtsmæssig, da en fremtidig flytning af kabelanlægget vil være teknisk og økonomisk byrdefuld, samt at der ikke er udviklingsplaner for området.
Alex Vestergaard henviser til praksis fra ekspropriationskommissionen og Østre Landsret, samt til landsaftalen for el- og fiberanlæg på landbrugsjord, hvor gæsteprincippet er fraveget.
Se evt. vedlagte bilag.

Alex Vestergaard har fremlagt deklarationsrids, som viser den planlagte placering af kabelanlægget, og administrationen har lavet et oversigtskort der viser områdets placering mellem Viskinge og Svebølle. Disse fremgår af bilagene.

Såfremt kommunen ikke godkender fravigelsen, vil sagen skulle afklares ved en ekspropriationsforretning.

## Økonomiske konsekvenser

Kalundborg Kommune modtager en engangserstatning for servitutpålæggelsen.
Erstatningen fastsættes efter principperne i landsaftalen og dækker de restriktioner og ulemper, som kabelanlægget medfører.

### Sagens forløb

22/10/2025 Økonomiudvalget
Anbefales.